SGP คาดรายได้ Q2 หด ตามราคา LPG ในตลาดโลก เตรียมรุกขยายการลงทุนในตปท.
SGP คาดรายได้ Q2/60 ลดลงจาก Q1/60 ตามราคา LPG ในตลาดโลก เตรียมรุกขยายการลงทุนในเมียนมา-ฟิลิปปินส์-อินโดฯ-บังคลาเทศ
7 มิ.ย. 2560

นางจินตณา กิ่งแก้ว รองกรรมการผู้จัดการ บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP เปิดเผยว่า แนวโน้มรายได้ในช่วงไตรมาส 2/60 จะลดลงจากระดับ 1.43 หมื่นล้านบาทในไตรมาส 1/60 เนื่องจากราคาก๊าซปิโตรเลียมเหลว (LPG) ในตลาดโลกลดลงมาอยู่ที่ราว 466 เหรียญสหรัฐ/ตัน จากระดับ 520 เหรียญสหรัฐ/ตันในช่วงไตรมาสแรก แต่ปริมาณขายน่าจะยังคงอยู่ในระดับเดียวกับไตรมาสแรก อย่างไรก็ตามในไตรมาส 2 บริษัทมีการบริหารสินค้าในระดับที่ต่ำ ซึ่งจะช่วยให้ผลกระทบจากขาดทุนสต็อกลดลง
ขณะที่บริษัทมีแผนขยายการลงทุนในเมียนมา, ฟิลิปปินส์,อินโดนีเซีย และบังคลาเทศ โดยในส่วนของดีลร่วมทุนโรงไฟฟ้าพลังงานความร้อนร่วมขนาด 230 เมกะวัตต์ (MW) ในเมียนมาคาดว่าจะดำเนินการแล้วเสร็จในไตรมาส 2/60 ซึ่งจะสามารถรับรู้ส่วนแบ่งกำไรได้ทันที